cyanic-selkie/wikianc huggingface dataset:
יוליסס ס. גרנט
צ'טנוגה וקידום
לינקולן קידם את גרנט לדרגת מייג'ור גנרל ומינה אותו למפקד מחלקת מיסיסיפי ב-16 באוקטובר 1863, כולל צבאות אוהיו, טנסי וקמברלנד. לאחר קרב צ'יקמאוגה, נסוג צבא קמברלנד אל צ'טנוגה ונלכד. גרנט הגיע על סוסו לצ'טנוגה, ותוכניתו הייתה להעביר אספקה לעיר ולשבור את המצור. בנוסף, שלח לינקולן את מייג'ור גנרל ג'וזף הוקר, ושתי דיוויזיות מארמיית הפוטומאק לעזרה. כוחות האיחוד הצליחו למצוא נתיב אספקה. ב-23 בנובמבר 1863, ארגן גרנט שלושה צבאות לצורך מתקפה. כעבור יומיים, כוחותיו של הוקר כבשו את הר לוקאאוט. כשצבאו של שרמן לא הצליח לכבוש את מיסיונרי רידג' מצפון מזרח, ציווה גרנט על צבא קמברלנד להתקדם. הצבא לכד את מוצבי הקונפדרציה והוביל לנסיגת הכוחות. הקרב הוביל לשליטה צפונית על טנסי ופתח את ג'ורג'יה, ליבה של הקונפדרציה, לפלישה.
ב-2 במרץ 1864, קידם לינקולן את גרנט לדרגת לוטננט ג'נרל, כך שפיקד על כל צבאות האיחוד והיה כפוף רק לנשיא. גרנט מינה את שרמן למפקד מחלקת מיסיסיפי ונסע לוושינגטון כדי לתכנן אסטרטגיה עם לינקולן והגנרל ג'ורג' מיד. גרנט תכנן התקפה משולבת על צבאות המורדים כדי למנוע תגבורת. על שרמן הוטל לרדוף אחרי צבא טנסי, ואילו מיד היה צריך להוביל את ארמיית פוטומאק כדי לתקוף את צבאו של הגנרל רוברט אדוארד לי. גרנט תכנן עוד התקפות, ביודעו שמלחמת התשה תחסל את לי, שהתמודד עם מחסור בכוח אדם.
נשיאותו (1869–1877)
גרנט נכנס לתפקידו ב-4 במרץ 1869, ועזב אותו ב-4 במרץ 1877. הוא נבחר בקלות לכהונה נוספת ב-1872, למרות פילוג במפלגה הרפובליקנית שגרמה להקמת המפלגה הרפובליקנית-ליברלית, שהעמידה מולו את הוראס גרילי, בתמיכת הדמוקרטים. גרנט היה הנשיא הראשון מאז אנדרו ג'קסון ששירת שתי כהונות מלאות. הנשיא הקודם ג'ונסון לא נכח בטקס כניסתו לתפקיד. בנאום השבעתו טען גרנט שאת השיקום ינהל בצורה רגועה, ללא דעות קדומות או שנאה. הוא דרש "יחס הוגן" לאינדיאנים, ומתן אזרחות. הוא לא התייעץ עם הסנאט לפני שמינה את הקבינט שלו, ושמר את בחירותיו בעיקר לעצמו. בניסיונו ליצור אחדות לאומית, גרנט לא בחר מנהיגים רפובליקניים מפלגתיים לתפקידים. הוא מינה את ג'ון רולינס, חברו מתקופת המלחמה, לתפקיד מזכיר המלחמה, ואת המילטון פיש לתפקיד מזכיר המדינה של ארצות הברית. ויליאם שרמן מונה למפקד הצבא, אולם עימותים בינו לבין רולינס גרמו למערכת יחסים מתוחה בינו ובין גרנט.
"מדיניות השלום" כלפי האינדיאנים
מדיניות השלום של גרנט הייתה שונה לחלוטין מהמדיניות הממשלתית כלפי האינדיאנים. גרנט טען בנאומו בפני הקונגרס ב-1873 שהמלחמות למען הכחדת האינדיאנים הן משחיתות. הנשיא לחץ, אם כי לא תמיד בהצלחה, למנוע הפקעת אדמות אינדיאנים. אלו שרצו להתרחב מערבה התעמתו מול האינדיאנים, המתיישבים והצבא. האינדיאנים נאלצו לחיות בשמורות. מחקר בנוגע למספר המלחמות מול האינדיאנים בין 1850 ל-1890, חשף שמספר הקרבות במהלך נשיאותו של גרנט ירד מ-101 ב-1869 ל-43 ב-1877. ב-1875 היו רק חמישה עשר קרבות- המספר הנמוך ביותר מאז 1853, בה היו רק שלושה עשר.
ב-1869, מינה גרנט את אלי פארקר, משבט הסינקה, לתפקיד נציב לענייני אינדיאנים. במהלך תקופתו, מספר המלחמות ירד. הצ'יף ענן אדום פגש את גרנט בבית הלבן ב-1870. גרנט לא היה עוין לאינדיאנים והתייחס אליהם בכבוד. הוא אירח את הצ'יף כפי שאירח את הנסיך ארתור כשזה ביקר במדינה ב-1869. בפגישתו השנייה עם גרנט, סיפר הצ'יף שהלבנים מסיגי גבול אל אדמות האינדיאנים ושהאינדיאנים זקוקים למזון ולביגוד. גרנט ציווה על כל הגנרלים למנוע הסגות גבול. בנוסף חתם על חוק שסיים את ההתייחסות לשבטי האינדיאנים כאל מדינות ריבוניות. האינדיאנים הפכו לנתיני המדינה, והמדיניות האינדיאנית נקבעה לפי אמנות בקונגרס. ההיסטוריונים התווכחו בנוגע לכמות הקולוניאליזם במדיניות. ממשל גרנט התמקד במטרות צודקות בניסיון לאזרח את האינדיאנים, אולם היו אי הסכמות רבות עם שבטים אינדיאנים.
ילוסטון, בופאלו ושימור
ב-1872, אלפיים ציידי באפלו פעלו באזורי קנזס וארקנסו והרגו אלפי באפלו לצורך עורם. שטחים רבים הוקדשו לצורך ייבוש עור הבאפלו. האינדיאנים מחו על השמדת המזון העיקרי שלהם. ב-1874, הושמדו 3,700,000 ביזונים במערב ובדרום המדינה. הדאגה לבאפלו הובילה לחוק שאסר על לבנים לצוד באפלו. גרנט בחר להטיל וטו על החוק, ולא החזיר אותו לקונגרס במשך עשרה ימים, עד לפיזורו. הוא האמין שהשמדת הבאפלו תקטין את מלחמות האינדיאנים ותכריח את השבטים להישאר בשמורות ולהפוך לחקלאים. חוואים דרשו את השמדת הבאפלו כדי להפוך את שטחי המרעה לשטחים לעדרי הבקר שלהם. האינדיאנים נאלצו להישאר בשמורותיהם.
הטבח בקולפקס
לאחר הבחירות ב-4 בנובמבר 1872, לואיזיאנה הייתה מדינה מפולגת. בבחירות שנויות במחלוקת, שני מועמדים טענו לזכייתם בתפקיד המושל. אלימות שימשה כנגד הרפובליקנים השחורים. הרפובליקנים הליברלים והדמוקרטים טענו שמועמדם ניצח, ואילו הרפובליקנים טענו שמועמדם ניצח. חודשיים לאחר מכן, שני המועמדים נשבעו אמונים לתפקיד המושל, ב-13 בינואר 1873. שופט פדרלי פסק לטובת הרפובליקנים וציווה שהוא והרוב הרפובליקני יכהנו. הליגה הלבנה תמכה במועמד הדמוקרטי והייתה מוכנה להשתמש בכוח צבאי כדי להדיח את המושל החדש. גרנט ציווה על החיילים לאכוף את פסק הדין ולהגן על המושל. ב-4 במרץ, הצבא והמיליציה הרפובליקנית דיכאו את המרד נגדם.
הניצחון הדמוקרטי ב-1874
חיסול מדיניות השיקום אוהדת השחורים בדרום הייתה אחת מהסיבות הראשיות להשתלטות הדמוקרטים עליו. הדמוקרטים הצליחו להשיג שליטה בבית הנבחרים בפעם הראשונה מאז 1861, ובנוסף הרוב הרפובליקני בסנאט הצטמק. הסיבה הייתה כישלון המדיניות של הרפובליקנים בדרום. השחיתות ומינוי המקורבים של גרנט, בנוסף לשמועות שתכנן לרוץ לעוד כהונה, הובילו להתנגדות. התנגדותו לרפורמה בשירות הציבורי הובילה לעוד התנגדות כלפיו, והמשבר הכלכלי היה הקש ששבר את גב הגמל. מספר המובטלים פגע ברפובליקנים. בנוסף לכך, העובדה שהרפובליקנים היו מזוהים עם "תנועת ההתנזרות" שהתנגדה לאלכוהול, הרחיקה מהם את הקהילה הגרמנית.
הסכם סחר חופשי בהוואי
בדצמבר 1874, סעד גרנט בבית הלבן עם מלך הוואי, שרצה להתיר יבוא של סוכר מהוואי, ללא מכס, אל ארצות הברית. גרנט ופיש הגיעו להסכם סחר חופשי ב-1875 עם ממלכת הוואי, והכניסו את תעשיית הסוכר של האי אל הכלכלה האמריקנית.
שחיתות ורפורמות (1873–1877)
השערוריות והשחיתות המשיכו להיחשף במהלך כהונתו השנייה של גרנט. הדמוקרטים והרפובליקנים הליברלים השתלטו על בית הנבחרים וערכו וועדות רבות לצורך חשיפת השחיתות. השחיתות המרכזית הייתה "הונאת הוויסקי", שבה נחקר גרנט עצמו. גם השגריר בבריטניה השתמש בשמו כדי לעודד השקעות במכרה כסף בריטי. שורשים להונאות בחברת אשראי עוד נוצרו בתקופת לינקולן וג'ונסון, אולם נחשפו בתקופת גרנט.
חברי קבינט תומכים ברפורמה
במהלך כהונתו של אקרמן כתובע הכללי, בין 1870 ל-1871, הוגשו אלפי כתבי אישום כנגד הקו קלוקס קלאן לצורך אכיפת חוקי זכויות האזרח. אקרמן עבר לג'ורג'יה מהצפון לאחר לימודיו והיו לו עבדים. הוא לחם למען הקונפדרציה והיה "Scalawag" במהלך תקופת השיקום, שתמך בזכויות השחורים. כתובע הכללי, הפך לחבר הקונפדרציה לשעבר הראשון שהגיע לקבינט. אקרמן לא חשש מהקלאן והתחייב להגנת השחורים. גרנט שלח סוכנים חשאיים ממחלקת המשפטים לחדור אל הקלאן ולהשיג מידע. החקירות חשפו לבנים שהשתתפו בפעולות הקלאן. גרנט דרש שהקלאן יתפרק מנשקו. כשהקלאן התעלם מכך, שלח גרנט חיילים לתשעה מחוזות בקרוליינה הדרומית כדי לחסל את הקלאן. בנוסף, בנג'מין בריסטו, פרקליט המדינה הראשון, הגיש אלפי כתבי אישום נגד חברי הקלאן.
בריסטו היה מזכיר האוצר והאהוד ביותר מקרב תומכי הרפורמה. הוא תקף את השחיתות במחלקת האוצר וחשף שיצרני הוויסקי לא שילמו את כל המיסים לאוצר, בעיקר אלו בסנט לואיס. הוא חשף הונאה בת 1.2 מיליון דולרים. ב-13 במאי 1875, הוא ביצע מעצרים המוניים, וחיסל את הונאת הוויסקי. אף על פי שהנשיא גרנט לא היה ידיד של בריסטו, רצונו של בריסטו היה לשמור על המוניטין של גרנט.
טראנס הקס
טראנס הקס (באנגלית: Trans Hex) הוא תאגיד יהלומים הפועל בדרום אפריקה ובאנגולה.
ולדיסלב וולקוב
קורות חיים
וולקוב נולד במוסקבה. בשנת 1953, לאחר סיום בית הספר הוא התקבל ללימודי הנדסה במכון למהנדסי תעופה במוסקבה. בשנת 1959 הוא התקבל לעבודה במחלקת תכנון מס' 1. הוא השתתף בפיתוח חלליות מדגם ווסטוק ווסחוד.
איתי אילנאי
חיים אישיים
אילנאי נשוי למעיין ואב לשתי בנות ובן.
המצוד הגדול
המצוד הגדול (באנגלית: The Great Hunt, בתרגום הראשון שיצא בעברית תורגם כ"החיפוש הגדול"), הוא הספר השני מתוך סדרת הפנטזיה מחזור כישור הזמן מאת רוברט ג'ורדן. בגרסה העברית הספר מחולק לשני חלקים (בתרגום הראשון בעברית ניתן לכל כרך שם נפרד; לראשון "החיפוש הגדול" ולשני "קרן ואלר"). במהדורה השנייה של הספר באנגלית הוא גם חולק לשני כרכים "החפוש מתחיל" ו"איומים בתבנית".
המצוד הגדול - חלק ב
רנד מקבל הודעה מפדן פיין שאם הוא רוצה את החפצים עליו לבוא לכף תומאן, הנמצאת בצידה השני של היבשת, וכבושה כרגע על ידי הסינצ'נים, שבאו מעבר לים.
NTFS
NTFS כוללת מגוון שיפורים על פני FAT, כגון - תמיכה בקבצים גדולים במיוחד (עד 264 בתים), רשימת בקרת גישה (המאפשרת לקבוע הרשאות גישה למשתמשים ברמה של קבצים בודדים), תיעוד פעולות (Journaling), דחיסת נתונים מובנית, התאוששות עצמית, יכולת שחזור נתונים במצב של כשל בדיסק, וחיפוש קבצים מהיר יותר באמצעות קיטלוג.
קלאמת
מקור השם
מקור השם קלאמת איננו ידוע. האנתרופולוג האמריקני אלפרד קרובר שיער כי זה עיוות של השם שבו בני שבט הקלאפויה (Kalapuya), ששכנו מצפון לבני הקלאמת כינו את שכניהם. האתנולוג אלברט גטשט (Albert Samuel Gatschet 1907-1832) שיער כי השם שבו כינו הקלאמת את עצמם "מאקלק" (Maklak), פירושו "עם" או "קהילה". עמיתו לזלי ספיר (Leslie Spear), שביצע מחקר אתנולוגי בשנים 1925, 1926 דיווח כי קלאמת היה שמה של תת-קבוצה המכונה "קבוצת ביצת קלאמת נהר ויליאמסון" (Klamath Marsh Williamson River).
שם השבט שימש מקור לשם המחוז שבו שכנו פעם בני השבט, מחוז קלאמת ולבירת המחוז: קלאמת פולס, וכן למחוז לשעבר בקליפורניה קלאמת ולמספר אתרים גאוגרפיים: נהר קלאמת, אגם קלאמת העליון, אגן קלאמת והרי קלאמת.
סגירת השמורה
לאחר שהושלמו הסידורים בעקבות החוק הופסקו שירותי החינוך, הבריאות, השיכון, והמשאבים הנלווים לשבט. החוק גרם ישירות לשקיעה בשבט שהתבטאה בעוני, אלכוהוליזם, שיעורי התאבדות גבוהים, הישגים דלים בלימודים, התפרקות משפחות, נשירה גבוהה מבתי הספר, אחוז גבוה של עבריינים, הגברת תמותת תינוקות, הקטנת תוחלת החיים ואובדן הזהות.
מושבת חלל
גישה לחלל
הבאת מושבות חלל – או חומרים לבניית מושבות חלל – למסלול הקפה סביב כדור הארץ או גוף אחר, מכדור הארץ, על ידי שימוש באמצעים של היום תהיה יקרה מאוד וגם תזיק לאטמוספירה בגלל אלפי או אפילו מיליוני השיגורים לחלל. לכן יהיה צורך לפתח אמצעים אחרים לשיגור מכדור הארץ, שיהיו זולים יותר ופחות מזיקים לאטמוספירה. אפשרות אחת שהוצעה היא בניית מעלית חלל שתהיה מסוגלת להעביר כמויות גדולות של חומרים למסלול סביב כדור הארץ ללא שימוש בהנעה רקטית. אפשרות שנייה היא לייצר סוג של כבלי חלל (skyhooks) שיהיו מסוגלים לחסוך את רוב עלויות הדלק. בנוסף, ניתן יהיה להשתמש במשאבים מהירח, או מגופים אחרים שקרובים לכדור הארץ, כדי להביא כמויות גדולות של חומרים למסלול, תוך שימוש במשאבי הגוף להנעה.
בוגוד
תולדות חייו
בוגוד המשיך בתמיכתו בקיסר לאורך מלחמת האזרחים. הוא הדף ניסיון של גנאיוס פומפיוס ויובה הראשון מלך נומידיה לפלוש לממלכתו, ולאחר תבוסת כוחות פומפיוס באפריקה הוא הצטרף לקיסר בהיספניה ונלחם כנגד בניו של פומפיוס בקרב מונדה בשנת 45 לפנה"ס, שבמהלכו הצטיין בשדה והיה מהגורמים שהטו את כף המאזניים לטובתו של קיסר.
ווז' (מחוז)
במזרח המחוז נמצאים הרי הווז' כאשר הפסגה הגבוהה ביותר ברכס, גראן באלון, שפסגתו מגיעה ל-1,424 מטר מעל לגובה פני הים נמצא במחוז ווז'. הערים הגדולות של המחוז נמצאות בעמק כאשר מראשם נמצאת בירת המחוז אפינאל שבמטרופולין שלה גרים כ-89,000 אנשים שמהווים כרבע מאוכלוסיית המחוז.
עד סוף שנת 2015 השתייך המחוז לחבל לורן.
מימון טרור
ארגוני טרור זקוקים למימון לפעילותם. מימון הטרור מושג מפעילות עסקית חוקית, מפעילות פלילית של ארגון הטרור, כגון סחר בסמים או שוד, ומתמיכה של מדינות, ארגונים ופרטים התומכים בפעילות הטרור. בתחילת המאה ה-21 גברה ההכרה במדינות רבות שעל המאבק בטרור להתמקד גם במקורות המימון של פעולות טרור וארגוני טרור. זאת, כחלק מהתפיסה המניעתית, המחייבת נקיטת צעדים נרחבים ומגוונים למניעת טרור.
חקיקה ורגולציה נגד מימון הטרור
בשנת 1999 אימצה העצרת הכללית של האו"ם את האמנה הבינלאומית למניעת מימון טרור. מטרתה היא קידום שיתוף פעולה לשם לחימה במימון הטרור, תוך הענשה בפלילים את האחראיים לכך. כדי להגיע לשיתוף פעולה מרבי, האמנה מהווה מסגרת לפיקוח, שיטור, ושיתוף בין מערכות המשפט בעולם, על מנת לפתח את היכולת להעניש מקרים של מימון טרור. האמנה נכנסה לתוקף בשנת 2002.
פלורנס (אסטרואיד)
פלורנס (ידוע כ-3122 פלורנס או בשם הזמני ', היה גם ידוע כ-'), הוא אסטרואיד החולף קרוב לכדור הארץ השייך לקבוצת אסטרואידי אמור (Amor) ומקיף את השמש במרחק של 1.769132 יחידות אסטרונומיות. מעבר קרוב של האסטרואיד התרחש בספטמבר 2017. קוטרו מוערך בסביבות 4.9 ק"מ. נכון ל-2017, פלורנס הוא האסטרואיד הגדול ביותר שנצפה כה קרוב במעברו ליד כדור הארץ.
מסלול ומאפיינים
פלורנס מקיף את השמש במרחק של 1.0–2.5 יחידות אסטרונומיות. זמן ההקפה הוא 2 שנים ו-4 חודשים (859 ימים). אקסצנטריות המסלול שלו היא 0.4233 וזווית הנטייה של מסלולו היא 22.15°. הבהירות המוחלטת שלו גדולה מ-22.
ירחים
בתצפיות שנעשו במצפה הכוכבים ארסיבו ובמרכז גולדסטון לתקשורת חלל עמוק התגלה כי לאסטרואיד יש שני ירחים. לפי תצפיות המכ"ם, הירח הפנימי בקוטר של 180-240 מטר, והירח החיצוני בקוטר של 300-360 מטר. שני הירחים נמצאים בנעילת גאות עם פלורנס, ולכן הם מפנים זה לזה תמיד את אותו הצד, במה שמכונה "תהודת סיבוב־מסלול". נכון ל-2017, מניחים כי הם נוצרו מחומר שנפלט מהאסטרואיד ככל שסחרורו התגבר.. הירח החיצוני מקיף את האסטרואיד בקצב של 21-23 שעות, והירח הפנימי מקיף בקצב משוערך של 8 שעות.
שרפה (עם)
בני השרפה היו נוודים שהתיישבו לראשונה במחוז סולוכומבו (חומבו), נפאל. על פי המסורת של בני השרפה, ארבע קבוצות נדדו מ בטיבט לסולוכומבו שבנפאל בזמנים שונים, מה שהוליד את ארבעת השבטים: מיניאגפה, תימי, סרטאווה וצ'אווה. ארבעת השבטים התפצלו בהדרגה ליותר מ-20 תתי-שבט שונים הקיימים כיום. ייתכן שסכסוכים על רקע דתי תרמו להגירה מטיבט במאות ה-13 וה-14 לאזור סולוכומבו שבנפאל.
השרפה וטיפוס הרים
בני השרפה ידועים לשבח בקרב קהילת המטפסים העולמית, בזכות קשיחותם, מקצועיותם וניסיונם הרב בגבהים. למרות החשיבות הגדולה של עבודתם, התשלום המועט שניתן להם אינו מאפשר להם אפילו לקנות ציוד טיפוס כשל מעסיקיהם המערביים.
יחסי אוקראינה–פולין
יחסי אוקראינה–פולין הם היחסים הבינלאומיים בין אוקראינה ופולין, אשר כוננו מיד אחרי שאוקראינה קיבלה את עצמאותה מברית המועצות בתחילת שנות ה-90.
אוקראינה ופולין, בהתאמה, הן המדינות השנייה והשלישית בגודלן מבין המדינות הסלאביות, אחרי רוסיה. שתי המדינות חולקות גבול משותף של כ-529 ק"מ. קבלת פולין של אמנת שנגן יצר בעיות עם התנועה בגבול האוקראיני. ב-1 ביולי 2009 נכנס לתוקף הסכם על תנועת הגבולות המקומית בין שתי המדינות, אשר מאפשר לאזרחי אוקראינה החיים באזורי הגבול לחצות את הגבול הפולני על פי הליך ליברלי.
היסטוריה
התמיכה בריבונות האוקראינית הפכה למרכיב חשוב של מדיניות החוץ הפולנית. פולין תמכה מאוד במהפכה הכתומה שהתרחשה בשנת 2004 באוקראינה, ותמכה בשיתוף פעולה של נאט"ו עם אוקראינה (כגון החטיבה ליטאית–פולנית–אוקראינית), כמו גם במאמצי אוקראינה להצטרף לאיחוד האירופי.
יהודה בלנגה
ביוגרפיה
נולד בפתח תקווה בשנת 1977. בשנת 1999 החל את לימודיו האקדמיים באוניברסיטת בר-אילן, ובשנת 2002 סיים את לימודי תואר ראשון בהיסטוריה של המזרח התיכון ומדעי המדינה. בשנת 2007 סיים בלנגה תואר שלישי כ"מלגאי נשיא" בהיסטוריה של המזרח התיכון במסגרת המסלול הישיר לדוקטורט. נושא עבודתו היה "נשרים בשמי המזרח התיכון: יחסי מצרים-ארצות הברית בתקופת ניקסון 1973-1969."
בשנת 2020 הוציא את ספרו "ארצות הברית, ישראל ומצרים: דיפלומטיה בצל ההתשה, 1969-70", העוסק במלחמת ההתשה וחוקר את האינטרסים של המדינות המעורבות.
חיים אישיים
החל משנת 2009 מתאמן בקרב מגע בשיטת קרב מגן ישראלי ובשנת 2013 קיבל חגורה שחורה. בנוסף, בלנגה הוא בעל חגורה כחולה בטאקוונדו וסגן אלוף הארץ לבוגרים לשנת 2000 בענף זה. כיום הוא מתאמן ב-MMA בדגש על ג'יו-ג'יטסו ברזילאי.
פרסים והישגים
בשנת 2004 קיבל את פרס הרקטור לתלמידי מחקר מצטיינים ובהמשך גם פרס "מלגת הנשיא" לדוקטורנטים מצטיינים מטעם אוניברסיטת בר-אילן.
תוכנית עתידים
הרקע להקמה
בשנת 1999, בהוראת הרמטכ"ל רא"ל שאול מופז, מבוצעת עבודת מטה בצה"ל על ידי האלוף איציק בן ישראל ורח"ט הסגל, תת־אלוף אבנר ברזני. תוצאותיה של עבודה זו הם תחילה הדיוק הצורך והמשימה, כאשר היעד אינו רק לשמר את היקף המשרתים במסלול העתודה האקדמית בצה"ל, אלא, להגדיל את ההיקף של בוגרי האקדמיה בצה"ל, ובדגש על מקצועות ההנדסה והמדעים המדויקים. בנוסף, עבודת המטה מצביעה על ייצוג נמוך מאד של בנות ובני הפריפריה הגאוגרפית-חברתית במסלול העתודה האקדמית – ומכאן בהוראת הרמטכ"ל רא"ל במילואים שאול מופז מוקמת תוכנית פיילוט לטובת המשימה. לאור הישגים במספר "פותחי הלימודים באקדמיה" לאחר כשנתיים של פעילות במסגרת פיילוט, מוקמת רשמית מנהלת עתידים בצה"ל.
הכפלת עתידים והרחבת המשימה
לאור גידול צורכי צה"ל בהון אנושי אקדמי וטכנולוגי החליט הרמטכ"ל רא"ל אביב כוכבי בדצמבר 2020 הכפלת עתידים בצה"ל. הכפלה הכוללת גידול בהיקף העתודה האקדמית לצד הרחבת הפעילות בעתידים, וכניסה לתחום פיתוח המקורות ומיצוי כוח אדם האיכותי מהפריפריה למקצועות האיתור בצה"ל. המשימה עודכנה והיא "להביא לייצוג שוויוני של האוכלוסייה האיכותית מהפריפריה במסלולי השירות המשמעותיים בצה"ל, בתוכניות העלית, בקצונה האקדמית ובמערך הטכנולוגי בהתאם לצורכי צה"ל". לצד עדכון המשימה, הוחלט על הרחבת פעילות עתידים מעבר לרשויות הפריפריה הגאוגרפית-החברתית, ומשנת 2021 פועלת באופן מלא מול אוכלוסיות ייחודיות ואוכלוסיית פריפריית המרכז בהתאם להגדרות המטה הכללי. בספטמבר 2021 החליט הרמטכ"ל רא"ל אביב כוכבי על הגדלת ייצוג בנות ובני הפריפריה ביחידות הטכנולוגיות, ליעד של כשליש ממשרתי היחידות הטכנולוגיות יגיעו מהפריפריה החברתית והגאוגרפית של מדינת ישראל. החל מינואר 2022 עדכנה מנהלת עתידים בצה"ל את משימתה ממנהלת שעוסקת רק בקידום שוויון ייצוג בנות ובני הפריפריה הגאוגרפית-חברתית בעתודה האקדמית ותוכניות אקדמיות נוספות לאוכלוסיות הפריפריה (פעמי עתידים, מכינה קדם אקדמית) למנהלת שעוסקת בהרחבת ייצוג הפריפריה במספר מסלולי ליבה בצה"ל:
מסלול עתידים להוראה
מסלול שהוקם במטרה להגדיל את לומדי המדעים בפריפריה הגאוגרפית חברתית, הסמלול מבקש למשוך אליו את אלו הרואים עצמם מנהיגים, לאלו המעוניינים לשלב שירות ערכי, הכולל רכישת תואר במסגרת מסלול העתודה האקדמית, נוצר מסלול עתידים להוראה. המסלול הוקם בשותפות בין צה"ל, משרד החינוך ועמותת "ידידי עתידים". מטרתו לאומית, להביא להגדלת מספר התלמידות והתלמידים לומדי המדעים בפריפריה. המסלול מציע לימודי תואר ראשון בפיזיקה, מתמטיקה או אנגלית, בשילוב עם תעודת הוראה במגוון מוסדות אקדמאיים. בסיום הלימודים האקדמיים מוצבים הבוגרים כמורים להוראת המדעים, על מדים, בתיכונים בפריפריה בתיאום עם משרד החינוך. את שלוש שנות שירות הקבע מבצעים הבוגרים והבוגרות בשיוך משרד החינוך כמורים מן המניין. בשונה מהמסלולים האחרים עתידים להוראה הוא מסלול הפתוח בפני כל העומדים בקריטריון הקבלה לעתודה האקדמית.
בעיית הלוגריתם הבדיד
אלגוריתמים
באופן כללי נתונה חבורה הציקלית \mathbb{G} עם היוצר g והאיבר הבעיה היא מציאת השלם x המקיים g^x=y (בתת-החבורה הנוצרת על ידי g או בחבורה \mathbb{G} אם g הוא יוצר שלה), המסומנת בקיצור \log_gy מודולו הסדר של g שנקרא לעיתים הבסיס. אותה אפשר לפתור בכמה דרכים. הפתרון הנאיבי ביותר הוא שיטת כוח גס, כלומר אפשר לחשב את כל החזקות של g לפי סדר עד שמתקבל y. סיבוכיות הפתרון היא מסדר גודל O(q). קיימים מספר אלגוריתמים שלהם סיבוכיות טובה יותר והם מתחלקים לשתי קטגוריות. אלגוריתם גנרי שפועל על כל חבורה ואלגוריתם שפועל רק על חבורה ספציפית. לצורך הדיון אפשר להתעלם מהחבורה \mathbb{G} ולהתייחס ישירות לתת-החבורה שהיא מסדר q שההנחה היא שהוא מספר ראשוני ידוע. להלן רשימת האלגוריתמים הידועים לפתרון בעיית הלוגריתם הבדיד וכן בעיית דיפי-הלמן.
רולר דרבי
היסטוריה
המשחק התחיל בארצות הברית בשנות ה-30 למאה ה-20, כאשר ליאו זלצר ודיימון ראניון לקחו את תחביב ההחלקה על גלגיליות והפכו אותו לספורט תחרותי. זלצר היה אמרגן ספורט שראה הזדמנות להרוויח מהפופולריות של הסקייטים, והחל לנהל תחרויות בקולוסיאום בשיקגו. ככל שהתחרויות משכו יותר קהל, כך המשחק התפתח והרחיבו את החוקים כדי לאפשר מגע בין השחקנים ושיטת ניקוד. הענף צמח מהר מאוד, ובשנת 1940 צפו בתחרויות יותר מ-5 מיליון צופים בכ-50 ערים ברחבי המדינה. ואולם עד שנות ה-70 הפך הענף לסוג של בידור ספורטיבי מבוים, וההכרה בו כתחרות אתלטית דעכה.
בעיית הלוגריתם הבדיד
אלגוריתם צעד-קטן צעד-גדול
האלגוריתם דורש O(\sqrt{q}) העלאות בחזקה בחבורה \mathbb{G}, כל פעולה כזו מתבצעת בזמן של פעולות בסיסיות, אם משתמשים באלגוריתם יעיל לחישוב חזקות בחבורה. אך יש צורך לאחסן בזיכרון \sqrt{q} איברים בערך. למעשה ברקורסיה, למעט האיבר הראשון לחישוב כל איבר נדרשת פעולת כפל אחת: באופן דומה כל y_i ניתן לחישוב כ-. מיון ניתן לביצוע בזמן של וחיפוש בינארי מתבצע בזמן של O(\log q).
אהבת ציון (רומן)
היסטוריה
בשנת 1947 הועלתה בהבימה ההצגה "אהבת ציון" בעקבות הרומן.
בני אמדורסקי
קורות חייו
בשנת 1990 חבר יחד עם ישראל גוריון וחנן יובל למופע בשם "שלושרים על גשר הירקון".
רולר דרבי
הקבוצות והשחקניות
במשחק ישנן שתי קבוצות, כל אחת עם חמש שחקניות אשר מחליקות באותו כיוון (כנגד כיוון השעון) במגרש אליפטי. לכל קבוצה יש "ג'אמרית" אחת וארבע "בלוקריות" (חוסמות). רק הג'אמרית צוברת נקודות. ניתן למנות בלוקרית אחת כ"פיווט" (באנגלית: Pivot) - מה שמאפשר לשחקנית זו להפוך לג'אמרית במהלך המשחק, בתנאים מסוימים. הג'אמרית חובשת קסדה עם שני כוכבים, הפיווט קסדה עם פס, ושאר הבלוקריות חובשות קסדה לא מסומנת. לכל משחק שני חצאים שאורכים 30 דקות. נקודות נצברות במהלך ג'אמים שאורכים עד שתי דקות כל אחד, בהם הג'אמרית מנסה לעקוף את שחקני הקבוצה היריבה, והבלוקריות מסייעות לה, ומנסות לעצור את הג'אמרית היריבה, על ידי מגע גופני וחסימות של השחקניות היריבות.
בני אמדורסקי
הנצחתו
רחובות על שמו נקראו ברמלה, ברעננה ובבית אריה.
שמואל נח אייזנשטדט
מחקריו
עניינו המחקרי של אייזנשטדט החל להתגבש בתחילה בתקופת לימודיו באוניברסיטה העברית בשנות ה-40 המוקדמות ולאחר מכן בבתר-דוקטורט שלו בבית הספר לכלכלה של לונדון. במרוצת השנים הושפע גם מהאירועים ההיסטוריים שהיה עֵד להם – ייסוד מדינת ישראל והתגבשותה בשנותיה הראשונות; והגלים הראשונים של דמוקרטיזציה שבאו לאחר מלחמת העולם השנייה, והתהפוכות והמשברים שעברו על העולם אז ומאז.
מחקר השוואתי של ציוויליזציות
סימפוזיונים האלה התפרסמו במספר ספרים בעריכתו של שלוכטר, שבכולם (למשל הספר המנתח את התרבות האסלאמית) כתב שלוכטר את המבוא ואייזנשטדט כתב את פרק הסיכום.
הסוציולוגיה הישראלית
המגמות שהוזכרו לעיל הוגדרו על-ידו בעשור השני למדינה כ'דפוס של קונסרבטיביות (שמרנות) דינמית'. לטענתו זו הייתה חברה דינמית מבחינה דמוגרפית, כלכלית וארגונית, אך דינמיות המגובשת בדפוסים שהיו קיימים כמו בקיבוצים, במושבים ובמושבות, במערכות כמו זו של ההסתדרות ובמערכות ארגוניות וכלכליות כלל-ארציות כולל ביישובים העירוניים. אף שכל אלה משתנות תדיר והופכות לשמרניות בעיקר, גם אם לא רק, על ידי השכבות האשכנזיות המבוססות שהיו קשורות למערכות הפוליטיות העיקריות, המגבירות כתוצאה מזה את עמדות הכוח שלהם בתוכן ואת הריחוק מסקטורים אחרים בחברה.
בדברי הסיכום בספרו האחרון "תמורות בחברה הישראלית", אייזנשטדט שואל האם ניתן היום לדבר עדיין על חברה ישראלית, והאם חברה זו היא ציונית או פוסט-ציונית. הוא מדגיש שאף שרבים מקווי היסוד של חברה זו השתנו בצורה דרסטית מאז הקמתה, הרי גם חלק ניכר של השינויים נעוצים בשורשיה של חברה זו ובצורות המיוחדות של השתנות של דפוסיה הראשונים. הוא מדגיש שמקומה של הציונות בחברה הישראלית, של הקשרים שלה עם התפוצות היהודיות, העימות בין ישראל כחברה יהודית או דמוקרטית וההקשר של העימות עם הפלסטינים, מהווים צירים מתמידים של הדיון הציבורי והפוליטי.
בסיום ספרו האחרון כתב אייזנשטדט:
מקומו של אייזנשטדט בסוציולוגיה הישראלית
עד לשנת 1953 מחקריו העיקריים של אייזנשטדט היו על הסוציולוגיה של ישראל. מאותו זמן קם דור ראשון של תלמידיו, בהם משה ליסק, דב ויינטראוב, חיים אדלר, שפיתחו את חקר הסוציולוגיה הישראלית, והם הצמיחו בעשורים שלאחר מכן תלמידים שהמשיכו את דרכם. עבודתו של אייזנשטדט בחקר החברה הישראלית הצמיחה גישות ביקורתיות רבות, מהבולטות שבהן הן עבודותיו של ברוך קימרלינג.
ויקטור לואי קורדונייה
שלהי הקריירה ואחריתו
קורדונייה חזר לפריז ואובחן כחולה במחלת הסרטן. הוא אושפז בסנטוריום ולא חזר עוד לתפקיד פיקודי. עם תום המלחמה שוחרר מהצבא. ב-1921 הוציא לאור ספר על הקרבות בהם השתתף בחזית המערבית והרבה לכתוב מאמרים שעסקו בהפקת לקחים צבאיים ממלחמת העולם הראשונה. קורדונייה הלך לעולמו ב-1936 והוא בן 78 שנים.
עזרא פאונד
חייו
עזרא פאונד נולד בשנת 1885 במדינת איידהו כעזרא ווסטון לומיס פאונד להומר לומיס פאונד ואיזבל ווסטון. מנעוריו שאף להיות משורר. בשנת 1901, בגיל 17, החל ללמוד באוניברסיטת פנסילבניה. בשנת 1905, בגיל 20, הוענק לו תואר ראשון במדעי הרוח ולאחר מכן המשיך לימודיו בשפות רומאניות. בהחליטו כי אין מקום למשוררים בארצות הברית, יצא בשנת 1906 לגלות מרצון באירופה, שנמשכה עשרות שנים. בוונציה הוציא בשנת 1908 את ספר שיריו הראשון. לאחר מכן עבר ללונדון ובה התפרנס מכתיבה והוראה והיה למזכירו של המשורר האירי ויליאם בטלר ייטס. בשנת 1910 הוציא לאור את ספר מסותיו הראשון. ב-1913 החל לכתוב בכתב עת בשם "האגואיסט", ואף שכנע את ג'יימס ג'ויס לעשות כן, לאחר שקיבל עליו המלצה מייטס. בימי מלחמת העולם הראשונה חי באירלנד בביתו של ייטס. שנים אלה ועד שנות העשרים, נחשבות לפסגת יצירתו.
דעותיו הפוליטיות
בעת מלחמת העולם השנייה התגורר פאונד באיטליה, ומאז שנת 1942 שידר שידורי תעמולה פשיסטית נגד ארצות הברית ובעלות בריתה שנלחמו בנאציזם ובפשיזם. תעמולתו הייתה מלווה בהסתה אנטישמית.
ואלרי גרגייב
מעורבות פוליטית
במהלך מלחמת גאורגיה–רוסיה בדרום אוסטיה בשנת 2008, גרגייב, שהוא בעצמו בעל מורשת אוסטית חלקית, האשים את ממשלת גאורגיה בטבח באוסטים אתניים, שעורר את הסכסוך עם רוסיה. הוא הגיע לצחינוולי וניצח על קונצרט ליד הבניין ההרוס של הפרלמנט הדרום אוסטי כמחווה לקורבנות המלחמה.
מועצת הפדרציה של רוסיה
מועצת הפדרציה עורכת את ישיבותיה בבניין הראשי ברחוב דמיטרובקה הגדולה 26 בבירה מוסקבה, מקום משכנו לשעבר של המוסד הסובייטי לבנייה (גוסטרוי), עם משרדים נוספים הממוקמים ברחוב נובי ארבאט. שני בתי הפרלמנט הרוסי מופרדים אפוא פיזית – הדומה שוכנת בבניין אחר, גם הוא במוסקבה, והם מתכנסים יחדיו רק בעת אירועים מיוחדים.
ב-21 בספטמבר 2011 מונתה ולנטינה מטוויינקו ליושבת ראש מועצת הפדרציה של רוסיה. נכון לשנת 2017, משרת יושבת ראש מועצת הפדרציה היא המשרה הפוליטית הגבוהה ביותר שהושגה על ידי אישה ברוסיה, מאז יקטרינה הגדולה בשנת 1762.
היסטוריה
חוקת רוסיה לא פירטה כיצד הצירים של מועצת הפדרציה יבחרו. כתוצאה מכך ניצלו נציגים רבים של מועצת הפדרציה את הפירצה וגם כאשר נבחרו אליה לא עזבו את תפקידם כחברי הפרלמנט המקומי או הרשות המבצעת המקומית. מצב זה גרם לכך שבעוד שהדומה דנה על מדיניות ובעיות שונות, מועצת הפדרציה היוותה מקום התאספות של האינטרסים של הפוליטיקה המקומית והפוליטיקאים המקומיים ניסו להתחרות על תשומת הלב בממשל הפדרלי.
סמכויות
על מנת לאשר חוק במועצת הפדרציה יש צורך ברוב של יותר ממחצית מחבריה. לאישור של חוק חוקתי יש צורך ברוב של ¾ מחבריה. למועצת הפדרציה יש סמכות להטיל וטו על חוקים שאושרו בדומה כל עוד בדומה החוק לא אושר ברוב של למעלה מ-2/3. במקרה כזה מתכנסת ועדה משותפת לשני בתי האספה הפדרלית ומנסחת מסמך פשרה שעליו יצביעו שוב בשני בתי הפרלמנט.
יחסי ליכטנשטיין–צרפת
בשנת 2013 ליכטנשטיין ייצאה לצרפת סחורה בשווי 300 מיליון פרנק שווייצרי סך הכל. לעומתה, צרפת ייצאה לליכטנשטיין סחורה בשווי 40 מיליון פרנק. חברות רבות שבסיסן בליכטנשטיין מעסיקות עובדים צרפתיים. מספר העובדים הצרפתיים בחברות ליכטנשטייניות הוא 2,500.
פאריס (מיתולוגיה)
משפט פאריס
ישנו איקונין אשר מראה את פאריס מציג את התפוח לאלות אתנה, אפרודיטה והרה. איקונין זה בדרך כלל מפורש כ"השיפוט של פאריס", ההנחה היא שהוא מנסה לקבוע מי מהן הכי יפה. הפירוש האלטרנטיבי הוא שפאריס מוצג כמקבל את מתנת החיים משלוש האלות. פירוש זה נתמך על ידי טענה ששלוש האלות מייצגות אלה אחת בשלושה אספקטים של נימפה, אם וזקנה בלה, ושבחירת היפה מביניהם חסר ערך בהקשר זה.
ולנטין לבדב
ולנטין ויטלייביץ' לבדב (ברוסית: Валентин Витальевич Лебедев; ) הוא קוסמונאוט סובייטי שטס לחלל בשלוש משימות במסגרת תוכנית סויוז.
קורות חיים
בשנת 1973 ולנטין לבדב שוגר לחלל בפעם הראשונה בחללית סויוז 13. בהמשך הוא חזר לעבוד במחלקת תכנון מס' 1 ובשנת 1974 השלים לימודי דוקטורט.
דן הופנר
דן הופנר (7 במרץ 1921 - 20 באפריל 2000) היה צייר ואמן, מנהל בצלאל במשך חמש עשרה שנים.
יצירתו
תערוכתו הראשונה הוצגה ב"מקרא סטודיו" בתל אביב במרץ 1949. יצירתו של הופנר הושפעה מאוד ממרדכי ארדון ומגישת הבאוהאוס והופנר היה מהציירים הסוריאליסטים הבולטים של שנות ה-50 בישראל. יצירתו תוארה כך בחרות באפריל 1951:
בשנת 1955 נכתב בקול העם על יצירתו המופשטת, לה התנגד הכותב:
ענבל פרלמוטר
חמדת אבות 2
בנובמבר 1995, בתוכנית "שיר פרידה" לזכר יצחק רבין, שרה פרלמוטר שיר שכתבה והלחינה בשם "חמדת אבות 2". יפעת נץ ליוותה בקולות, עדי רנרט בעיבוד ובנגינת פסנתר וקלידים, עמוס הדני בגיטרה, אלי מגן בקונטרבס, אילן סאלם בחליל ומאיר ישראל בתופים. קטע מהראיון שנערך עם פרלמוטר כחלק מהקלטת התכנית הופיע שנים ספורות לאחר מכן בשיר "חלום כהה" שהקליט אסף אמדורסקי לאלבום מנועים שקטים.
פעילויות נוספות
פרלמוטר ניגנה ושרה בלהקה שזכתה לתשומת לב בעיקר בשל שמה, "המזדיינות", עם טל גורדון, אסי לוי ואיגי וקסמן, השתתפה בכתיבת השיר "כשזה עמוק" ובביצועו המקורי, וכתבה את השיר "אין לנו במלאי". שני השירים פורסמו באלבומה של קורין אלאל "כשזה עמוק", בו השתתפה גם בנגינה. פרלמוטר הקליטה גם עיבוד חדש לשיר "יש לך שמש" שנכלל בפרויקט "עבודה עברית" (ולאחר מכן גם בהקלטות אחרונות). בגרסתה של פרלמוטר לשיר הוסיפה שמרית אור, כותבת השיר, שתי שורות נוספות. ענבל עבדה גם על הצגת יחיד המדברת על אישה השטה מתחת לאדמה בתעלות הביוב בסירה קטנה ושומעת את רחשי העולם. המחזה נגנז על ידי יורשיה של פרלמוטר.
הבחירות הפרלמנטריות ברוסיה 2007
תוצאות
על פי תוצאות ההצבעה, לא אירעו שינויים מובהקים בחלוקת המושבים בדומה; "רוסיה המאוחדת" שמרה על רוב מובהק המאפשר באופן בלעדי לקבל החלטות כלשהן מבלי להתייעץ במפלגות אחרות.
מעשה שבת
סוגיה זו של מעשה שבת היא בעלת משמעות מעשית ליהודים שומרי מצוות במדינת ישראל, עקב העובדה ששירותים בסיסיים המסופקים לאזרחים, כגון חשמל ומים, נעשים לכאורה תוך כדי חילול שבת.
מקור האיסור
לעומתם, סבור רבי יוחנן הסנדלר שמקור איסור ההנאה ממעשה שבת הוא מן התורה, ונלמד מהפסוק בספר שמות:. דרש הפסוק לשיטתו הוא שכשם שקודש אסור באכילה, כך מעשה שבת אסור באכילה. את ההיתר ליהנות ממעשה שבת שנעשה בשוגג, לומד רבי יוחנן מהמשך הפסוק:, ומפרש שכשם שעונש המיתה חל רק על מחלל שבת בזדון, כך איסור ההנאה ממלאכתו חל רק אם עשאה בזדון. התלמוד מוסיף ואומר כי יש מי שמפרש גם את שיטתו של רבי יוחנן הסנדלר כחומרה שמקורה בגזירת חכמים ולא בתורה.
שימוש בחשמל בשבת
כאשר עובדי תחנת הכוח הם יהודים, הרי שהחשמל מיוצר על ידי "מעשה שבת". מכיוון שכך, יש איסור ליהנות מחשמל שיוצר בשבת. אמנם רוב הפוסקים מתירים את השימוש בחשמל המיוצר על ידי יהודים בשבת הואיל והוא מיוצר גם בשביל מוסדות שחייבים לספק להם חשמל מחמת שיש בכך 'פיקוח נפש'. כיוון שצריכים בכל מקרה להפעיל את המכונות בשל פיקוח נפש, מותר גם לשאר הציבור להשתמש בחשמל הואיל ובכל מקרה המכונות מספקות חשמל לכל הארץ במידה שווה.
ספל
הדפסת טקסטים ותמונות על ספלים נעשית למגוון שימושים כגון עיצוב מתנה מותאמת אישית, מיתוג, פרסום ומרצ'נדייזינג.
מורה דרך
הכשרת מורי דרך
תוכנית הלימודים למורי הדרך נקבעת על ידי משרד התיירות, והלימודים בפועל מבוצעים על ידי מוסדות פרטיים (לעיתים מחלקה ללימודי חוץ של מוסד אקדמי) המקבלים הרשאה לכך מטעם משרד התיירות. במקרים אחדים, הוראת מורי הדרך נעשית לצד השתלמות מקבילה ל"מלווי קבוצות" לטיולי חו"ל. תוכנית הלימודים כללה בעבר כ-83 ימים בהם יש לסייר בארץ, ועוד כ-600 שעות עיוניות במגוון נושאים והקורס נמשך בערך כשנתיים, החל משנת 2019 אורך ההכשרה התקצר לשנה ו-3 חודשים.
Parallel ATA
היסטוריה
Enhanced IDE (EIDE) – הרחבה לתקן ה־PATA המקורי שפותחה גם היא על ידי Western Digital – תמכה גם בדיסקים קשיחים בעלי נפח גבוה מ־504 מגהבייט (בניגוד לתקן המקורי) ועד לנפח של 8.4 גיגהבייט.
מבנה אפיק PATA
מחבר PATA מוגדר כבעל 40 פינים, אך בפועל קיימים רק 39 על מנת למנוע אפשרות לחיבור הפוך (המחבר לא סימטרי) ובהתאמה נעשה שימוש בכבל בעל 40 גידים להעברת הנתונים. תקן Ultra DMA/66 (ובהמשך גם התקנים המתקדמים יותר) הכפיל את מספר הגידים ומשתמש בכבל בעל 80 גידים - גיד הארקה נפרד עבור כל פין על מנת להפחית את ההפרעות האלקטרומגנטיות ולאפשר תעבורת נתונים גבוהה יותר. אף על פי שמספר הגידים הוכפל, מספר הפינים נשאר כשהיה.
צעירי עמי
צעירי עמי היא תנועת נוער יהודית-ציונית בצ'ילה, שנוסדה בשנת 1979. התנועה פועלת בחסות בית הספר העברי על שם חיים ויצמן בבירה סנטיאגו. התנועה פועלת בימי שבת בין כותלי בית הספר, לפעילות התנועה מגיעים מדי שבת כ-500 חניכים מגילאי הגן ועד גיל 22.
עידן ויצמן
עידן ויצמן (נולד ב-20 באפריל 1985) הוא כדורגלן ישראלי המשחק בעמדת הבלם בשמשון כפר קאסם.
קריירה
בתחילת עונת 2016 חתם בעירוני טבריה מליגה א' צפון. בקיץ 2018 חתם בהפועל רובי שפירא חיפה מליגה א'.
Come as You Are
Come as You Are (בוא כמו שאתה) הוא שיר של להקת הגראנג' האמריקאית נירוונה, והוא הסינגל השני שלהם מתוך האלבום Nevermind. הסינגל הוא השני המצליח ביותר מבחינה מסחרית שיצא מהאלבום, מלבד ההצלחה הגדולה של הסינגל Smells Like Teen Spirit. שני השירים מאוזכרים בדרך-כלל כגורמים לפריצתה של נירוונה ומוזיקת הגראנג' אל המיינסטרים. באופן שנוי במחלוקת, המנגינה של השיר "הושאלה" מלהיט בשם "Eighties" של הלהקה הבריטית Killing Joke. הלהקה לא הגישה תביעה בגין זכויות יוצרים, ודייב גרוהל אף ניגן תופים באלבום שלה בשנת 2001 בחינם.
Christmas & Chill
רקע והפקה
לשתי הגרסאות של המיני-אלבום יצאו עטיפות שונות.
פדניה
מקור השם
המושג "פדניה" היה בשימוש באיטליה כהגדרה גאוגרפית לאזור שמצפון להרים האפנינים כשהשם "אפניניה" מתייחס לאזור שמדרום להם. אך המושג היה נדיר כך שאנשים רבים (כולל תושבי צפון איטליה) מעולם לא שמעו עליו והניחו שהליגה הצפונית המציאה אותו. המונח "פדני" (padano - פדנו), שהיה בעבר תואר חסר מטען פוליטי המתאר דברים הקשורים לנהר הפו, מתייחס כיום בעיקר לאנשים או נושאים הקרובים לליגה הצפונית.
המנון לאומי
פדניה היא לא מדינה עצמאית, אך הליגה הצפונית בחרה ב"מקהלת העבדים העבריים" מהאופרה נבוקו של ורדי להמנון המדינה, על אף שמדובר בשיר למען איחוד איטליה, נושא שהליגה מתנגדת לו.
תמיכה בעצמאות
הליגה הצפונית שולטת כרגע ב-5 מתוך 100 מחוזות איטליה. בבחירות המחוזיות שנערכו ב-2005 הם קיבלו רק 10% מהקולות בצפון איטליה (15.8% בלומברדיה, 14.7% בונטו, 8.5% בפיימונטה, 4.8% באמיליה-רומאניה, 4.7% בליגוריה, 1.3% בטוסקנה ו-0.9% במארקה). כך שכיום נראה שאם יהיה משאל עם לגבי עצמאות פדניה, איטליה תישאר מאוחדת.
קנסוס
קנסוס בפרובינציות
ככל הנראה הקנסוס בפרובינקיות נערך רק בזמן שנוצרו, ולא היה קבוע. הקנסוס נערך בדרך כלל על ידי הנציב הרומי או שלוחיו. קופוניוס הפרופקטור הרומי הראשון ביהודה, ערך קנסוס בקרב תושבי יהודה בשנת 6 לספירה, דבר שעורר זעם והתנגדות מהאוכלוסייה היהודית.
מפלגת העם של גרמניה הגדולה
היסטוריה
חלק מחברי המפלגה הקימו ב-1949 את "איגוד העצמאים" (Verband der Unabhängigen VdU) שממנו הוקמה מאוחר יותר מפלגת החירות האוסטרית FPÖ.
לני יחיל
קורות חייה
לאחר חזרתה ארצה החלה לחקור את השואה בהדרכתו של בן-ציון דינור. עבודת הדוקטור שלה דנה בהצלת יהודי דנמרק, ופורסמה בשם: "הצלת יהודי דניה: דמוקרטיה שעמדה במבחן". לגולת הכותרת של עבודתה נחשב מחקרה השאפתני "השואה: גורל יהודי אירופה 1932–1945".
Serial ATA
תאימות לאחור
תקן זה סוגר את הפער שהיה קיים בעבר בין התקני IDE סטנדרטיים לבין התקני SCSI, ומאפשר לקבל ביצועי מהירות הקרובים ל־SCSI במחירים זולים בהרבה, ללא צורך בכרטיסי הרחבה מיוחדים. במספר מדדים הוא עדיין נותר מוגבל לעומת ה־SCSI: אורך הכבל המקסימלי הנתמך בו הוא 2 מטר בתקן המורחב, לעומת 16 מטר ב־SCSI, ומספר ההתקנים החיצוניים שאפשר לחבר בו הוא אחד לכל כבל, לעומת 16 ב־SCSI.
כובע קלוש
במהלך השנים המוקדמות של המאה העשרים, הייתה הפופולריות וההשפעה של כובעי הקלוש בשיאה. בתי אופנה יוקרתיים (הוט קוטור) כמו לנוון ומולינקס פתח אטליות לייצור כובעים, שהותאמו לעיצובי הבגדים שלהם. צורת הכובעים השפיעו אף על עיצוב השיער. תסרוקת "איטון קרופ" (Eton crop), האופיינית לג'וזפין בייקר, שהייתה קצרצרה וחלקה, הפכה לפופולרית משום שנחשבה לאידיאלית לצורת כובעי הקלוש.
בקר IDE
בקר IDE הוא בקר לחיבור וניהול התקנים מסוג IDE (דיסקים קשיחים, כונני CD-ROM, צורבים ועוד). במחשב אישי מודרני מקובל שבקר כזה משולב בלוח האם.
הממשק נקרא גם Advanced Technology Attachment ATA כאשר תקן ATA33 נותן קצב מקסימלי של 33 מגה סיביות לשנייה והתקן המהיר ביותר כיום ATA133 נותן קצב מקסימלי של 133 מגה סיביות לשנייה. המהירויות בפועל נמוכות בהרבה מאחר שהכוננים עצמם איטיים יותר. תקני SATA המשולבים בלוחות מחשבים חדשים הולכים ומחליפים את תקן ה-IDE המיושן.
אנטולי פיליפצ'נקו
אנטולי וסילייביץ' פיליפצ'נקו (ברוסית: Анатолий Васильевич Филипченко; 26 בפברואר 1928 – 7 באוגוסט 2022) היה קוסמונאוט סובייטי שטס לחלל בשתי משימות במסגרת תוכנית סויוז.
דימרקו ג'ונסון
לאחר מכן חזר ג'ונסון לאירופה ושיחק במספר קבוצות, לרבות סקאבוליני פזארו האיטלקית, אולימפיאקוס פיראוס היוונית, אולימפיה ליובליאנה הסלובנית, עימה גם זכה באליפות הליגה ועירוני אשקלון הישראלית. בפברואר 2009 חתם ג'ונסון במכבי ראשון לציון מליגת העל הישראלית. ג'ונסון היה אחד מהשחקנים הבולטים של ראשון לציון, קלע 18.8 נקודות וקלט 7.3 ריבאונדים ב-34 דקות משחק בממוצע. משחק השיא שלו באותה עונה היה מול עירוני קריית אתא עם 30 נקודות ו-11 ריבאונדים ב-32 דקות משחק. את העונה סיים ג'ונסון במקום השני ברשימת קלעי הליגה, ובמקום השביעי ברשימת הריבאונדרים.
בתחילת עונת חתם ג'ונסון בקבוצת עירוני נהריה, שהייתה קבוצתו השלישית בישראל. הוא שוחרר מהקבוצה במהלך חודש ינואר 2010 וחתם בהמשך העונה בקבוצת ואקוארו דה ביימון (Vaqueros de Bayamón) הפורטו ריקנית. בסיום העונה פרש ג'ונסון ממשחק פעיל ופנה לקריירת אימון.
באיזיט השני
ביסוס שלטונו
ביוני 1482, הובס ג'ם בקרב ליד העיר ינישהיר (Yenişehir) שבנפת מרסין, בדרום מרכז אנטוליה. הוא נסוג לאזור סוריה של ימינו ואחר כך למצרים. בסיוע הסולטאן הממלוכי אל-אשרף סיף אל-דין קאיתבאי, ארגן ג'ם כוחות וניסה לתקוף ללא הצלחה את קוניה ואת אנקרה. לבסוף נמלט לאי רודוס ומשם הועבר לצרפת על ידי אבירי מסדר יוחנן הקדוש, ההוספיטלרים, ששלטו באי. משנה זו ועד למותו של ג'ם בפברואר 1495, שלט באיזיט השני תוך חשש מתמיד מפני קואליציה של מדינות נוצריות, אשר תשתמש בנסיך ג'ם כאמצעי פלישה לממלכתו.
פועלו הצבאי של באיזיט
כעת, פרץ סכסוך בין העות'מאנים לפולין על רקע חסימת הנתיב לים השחור על ידי הטטרים של קרים. ב-1497 פתחה פולין במערכה כדי לשבור את החיץ לים השחור, על ידי כיבוש קיליה ואקרמן וכן ביקשה להפוך את נסיכות מולדובה למדינת חסות פולנית. המולדובים בסיוע כוחות עות'מאניים הדפו את התקפות הפולנים עד להבסתם המוחלטת בקרב באוקטובר 1497. בשלב זה, ראזים עות'מאניים בשילוב עם כוחות מולדביים ופרשים טטרים, פשטו לתוך פולין והחריבו חלקים ניכרים מהמחוזות פודוליה (היום באוקראינה) וגליציה. באפריל 1499 חתמו מולדובה ופולין על הסכם שלום ולאחר מכן חודשה שביתת הנשק בין העות'מאנים לבין הפולנים. לאחר הכישלון היחסי של המערכה כנגד הממלוכים, ביקש באיזיט לספק לחייליו נשק מתקדם והתקפי יותר מהקיים וכן ליצור מערך ארטילרי גדול ונייד יותר. במקביל הגדיל וחיזק באיזיט את הצי העות'מאני, תוך בניית אניות רבות בנמלים בים האגאי ובים האדריאטי. חיכוכים לאורך הגבול של המובלעת הוונציאנית לחופי חצי האי מוראה (בחצי האי פלופונסוס), וכן באלבניה ובדלמטיה, בין הגאזים העות'מאנים לבין שכירי החרב הנוצריים, וכן תקריות ימיות, הובילו את באיזיט להכריז מלחמה על ונציה בשנת 1499. המלחמה הוכרזה גם מהסיבה, שלאחר מות אחיו ג'ם, לחצו בכירי החצר העות'מאנית על באיזיט לנקוט מדיניות אגרסיבית יותר כלפי הנוצרים. באוגוסט 1499 נפלה העיר לפנטו לידי העות'מאנים, פשיטות נערכו על העיר פריולי שבסלובניה, והשטחים הוונציאניים הוחרבו עד לעיר ויצ'נצה שבעמק הפו. ב-1500 נכבשו הערים מודון, קורון ונאווארינו (פילוס), שבנסיכות מוראה ודורס שבאלבניה. ונציה, שהסכסוך רושש את קופתה, ביקשה להפסיק את הקרבות, וב-1503, נחתם הסכם שלום בו היא ויתרה למעשה על כל נכסיה במוראה ובאלבניה. העות'מאנים זכו בטריטוריות נוספות וכן הפכו לכוח ימי חזק באגן הים התיכון. בתקופת המלחמה עם ונציה (1499–1503), הצליחו ספינות הצי העות'מאני החדש להתמודד בהצלחה עם הצי הוונציאני החזק בים הפתוח.
המרידות בשלטונו
ב-1500 איסמעיל ספווי, צאצא למשפחת שייחים מארדביל וקרוב משפחתו של אוזון האסן, החל ליצור לעצמו בסיס כוח באזור אק קויונלו. כמנהיג מסדר הטרודוקסי, הוא הרחיב את השפעתו לכל האזורים בהם ישבו טורקמנים באנטוליה, על ידי שליחים שהטיפו לתורתו. אלפי נתינים עות'מאנים נהו אחרי איסמעיל והוא הפך למנהיג הפוליטי והדתי של שבטים טורקמנים אלו, אשר נקראו "קיזילבאש" (Kızılbaş - "הראשים האדומים"), בשל כיסוי הראש שנהגו לחבוש. התנועה הפכה לאיום על שלמות האימפריה העות'מאנית, ובשל האיום מהמזרח פעל באיזיט לסיום המערכה מול ונציה במערב.
שאול רסקין
רסקין נולד באוקראינה ולמד אמנות באודסה. לאחר סיום הלימודים ערך סיור באירופה ובסופו של דבר בסביבות 1904–1905 היגר לארצות הברית. הוא היה פעיל מאוד בעיתונות היהודית בעיר ניו יורק.
ידוע במיוחד באיוריו לספרי קודש יהודיים קלאסיים: פרקי אבות, הגדה של פסח וחמש מגילות. כרך מוצלח אחר של ציוריו מאוגד סביב חלומות שהיו לו. איורים פרי עטו עיטרו גם את מהדורת "חיי אדם" מאת הסופר שלום עליכם בהוצאת שטיבל.
הבשורה על-פי יוחנן
הבשורה על-פי יוחנן היא הבשורה הרביעית בקנון של הברית החדשה. על פי המסורת, היא מיוחסת ליוחנן בן זבדי, הוא יוחנן השליח.
זחלילית אוניברסלית
ייצור
אנגליה - 57,000 יחידות כולל 2,400 מהדגם הראשון.
מלחמת העולם השנייה
עקב היכולות האוניברסליות כמעט, שמשו הכלים במדבר המערבי למגוון של משימות ויחידות. הם שמשו את היחידות האוסטרליות הבאות: הדיוויזיה המשוריינת הראשונה, הדיוויזיה הרכובה התשיעית וכן הדיוויזיה הרכובה השישית בסוריה.
מספר מגבלות גרמו לכך שהוא היה בשימוש זמן קצר יחסית: חיים לסקוב, לימים הרמטכ"ל החמישי של צה"ל, שימש בשלב מסוים בבריגדה כמפקד יחידת נושאי ברן.
לינדזי לוהן
לינדזי די לוהן (באנגלית: Lindsay Dee Lohan; נולדה ב-2 ביולי 1986) היא שחקנית וזמרת אמריקאית.
ביוגרפיה
לוהן נולדה בברונקס, ניו יורק שבארצות הברית, למשפחה קתולית ממוצא אירי ואיטלקי. לה אח קטן ושתי אחיות קטנות. ב-2007 הוריה התגרשו לאחר מספר פרידות.
פריץ באואר
פריץ באואר (בגרמנית: Fritz Bauer ;16 ביולי 1903 – 1 ביולי 1968) היה משפטן גרמני ממוצא יהודי, שהגיע לתפקיד התובע הכללי במדינת הסן שבגרמניה, ולבסוף גם שופט. הוא מילא תפקיד מכריע באיתורו של הפושע הנאצי אדולף אייכמן. בזכות יוזמתו ופעילותו העקבית נערכו משפטי אושוויץ II. כמו כן, היה מן החלוצים הבולטים ברפורמה לדמוקרטיזציה בחוק הפלילי ובמערכת הענישה בגרמניה.
צביר פתוח
תצפית ומחקר
קיומם של צבירי הפליאדות וההיאדות היה ידוע עוד מימי קדם. צבירים פתוחים אחרים נראו לעין ככתמים מעורפלים ורק עם המצאת הטלסקופ התברר שמדובר בצבירי כוכבים. האסטרונום האיטלקי ג'ובאני בטיסטה אודיירנה היה ככל הנראה הראשון שזיהה צבירים באמצעות טלסקופ ותיאר את צביר הפרפר בשנת 1654. שארל מסיה כלל בקטלוג מסיה בשנת 1771 26 צבירים פתוחים. שיקולים הסתברותיים פשוטים הראו שאין זה סביר שכוכבי הצביר מסודרים כך באקראי ולכן כבר במאה ה-18 שיערו שכוכבי הצביר הם אכן קרובים זה לזה ונמצאים בערך באותו המרחק מכדור הארץ. שיטות התצפית המתקדמות של המאה ה-20 הראו שכוכבי הצבירים נעים יחד באותו הכיוון ובאותה המהירות והמחקר על התפתחות הכוכבים גילה שהם גם בני אותו הגיל. מדידות מדויקות של המרחק לכוכבי הצבירים הקרובים הוכיח באופן סופי שאכן מדובר בצבירי כוכבים.
פריץ באואר
התובע הכללי
במקביל לעבודתו היה באואר דמות בולטת ב-SPD ובאיגודים המקצועיים, חבר בקבוצת העבודה של "המשפטנים הסוציאל-דמוקרטים" והיה מן המוציאים לאור של הביטאון האידאולוגי של המפלגה.
פעילותו לאיתור אייכמן
בספטמבר 1957 הגיע לידי באואר מידע, שנראה מהימן בעיניו, לפיו התגורר אדולף אייכמן בבואנוס איירס שבארגנטינה. המידע הגיע אליו מגרמני עיוור ממוצא יהודי בשם לותר הרמן שעזב את גרמניה בסוף שנות ה-30, לאחר ששהה במחנה ריכוז. באואר ניסה פעמים רבות לפני כן, בשיחות עם בכירי הממשל הגרמני, ביניהם שר המשפטים פריץ שפר והקנצלר קונראד אדנאואר, לגרום לגרמניה להגיש לארגנטינה בקשה רשמית להסגרת אייכמן. באואר נענה תמיד בשלילה בטענות שונות, ביניהן טען אדנאואר ש"אייכמן איננו אזרח גרמני". מכאן הסיק שגרמניה איננה מעוניינת לשפוט את אייכמן וחשש שהמידע ידלוף לגורמים בתוך מערכת המשפט ואלה יזהירו את אייכמן שיוכל להיעלם שוב. לכן העביר באואר את המידע שבידיו לדוקטור פליקס שנער, ראש משרד האינטרסים הישראלי, שהעביר אותו הלאה למוסד. ב-6 בנובמבר הגיע איש המוסד שלמה כהן-אברבנאל לגרמניה ונפגש למחרת עם באואר בפרנקפורט. לאחר פעולות עיקוב שונות, בקיץ 1958 איסר הראל החליט לסגור את תיק אייכמן.
בשנת 1961 ייסד יחד עם המו"ל ועורך התוכניות גרהרד שצ'סני (Gerhard Szczesny) ארגון לזכויות האזרח בשם "האיחוד ההומניסטי".
משפטי אושוויץ II בפרנקפורט
אחת מגולות הכותרת של פעילותו היוו המשפטים כנגד אנשי האס אס והקאפואים ששירתו במחנה אושוויץ. קרוב לוודאי שללא יוזמתו המתמדת ודבקותו בעניין, לא היו המשפטים נערכים כלל. עריכת המשפטים הייתה בעיניו מעין אבן בוחן ליצירתה של מודעות חוקית חדשה וכן דרישה מן הציבור לעיסוק ודיון בנושא השואה ובמידת אחריותם של הגרמנים לזוועות שביצעו במהלכה.
גזרי הדין שנפסקו היו מאכזבים עבור באואר, ההרשעה החמורה ביותר הייתה "סיוע לרצח" חלק גדול מהמורשעים אף לא ריצו את מלוא עונשם. טענתם העיקרית של הנאשמים, שרק ביצעו הוראות מגבוה ושלא ניתן היה לפעול אחרת התקבלו בהבנה ובאהדה בקרב רוב הציבור הגרמני. הציבור ראה בסדרת המשפטים מעין "יריקה לבאר ממנה שותים". לעומת זאת העלו המשפטים לשיח הציבורי, בפעם הראשונה מאז המלחמה, את נושא השואה ואחריותם של הגרמנים לזוועות שביצעו הנאצים.
גריגורי גורין
גריגורי איזראילביץ' גורין (ברוסית: Григо́рий Изра́илевич Го́рин, שמו בלידה גריגורי אופשטיין, Офште́йн; 12 במרץ 1940 מוסקבה - 15 ביוני 2000 מוסקבה) היה מחזאי, סופר, הומוריסטן, תסריטאי ופובליציסט רוסי סובייטי, יהודי במוצאו. היה רופא בהכשרתו.
שארל סוריא
המצאת הגפרורים מבוססי זרחן
כיוון שלא היו ברשותו 1,500 פרנק כדי לרשום פטנט על המצאתו, את הפטנט רשם הגרמני יאקוב פרידריך קאמרר. אחרי קבלת מידע מהמורה לכימיה של סוריא, התחיל קאמרר בשנה הבאה בייצור התעשייתי של הגפרורים. באנגליה ייצר ריצ'רד בל גפרורים מבוססי זרחן שכללו תערובת של גופרית אשלגן כלורט, אנטימון גופרית וזרחן. גם ההונגרי יאנוש איריני נחשב לאחד ממציאי הגפרורים. הוא החליף את האשלגן כלורט בתחמוצת עופרת. גפרוריו נדלקו בצורה חלקה יותר ו"ללא רעש".
רק כעבור 55 שנה זכה סוריא להכרת המצאתו. האקדמיה הלאומית הצרפתית לחקלאות, למלאכות יד ולמסחר העניקה לו בשנת 1887 מדליית כסף בזכות המצאתו.
גריגורי גורין
חייו
גורין סיים בשנת 1963 לימודי רפואה במכון מס' 1 לרפואה במוסקבה ע"ש איוואן סצ'נוב. הוא עבד במשך מספר שנים כרופא לעזרה ראשונה. על תקופה זו בחייו הוא כתב פעם:
שארל סוריא
מהלך חייו
סוריא נפטר בשנת 1897 בכפר סן לוטן והובא שם לקבורה.
לשון סגי נהור
אופנים אחרים של לשון סגי נהור
לעיתים נדירות מצאנו ביטויים או כינויים הבאים בלשון סגי נהור אשר היפוך משמעותם נעשה מטובה לרעה. אחד מהם הוא התואר המובא בתורה לאשתו של משה - 'כושית', ופירש רש"י כי בגלל יופייה היפכו את תוארה מ'נאה' ל'כושית', כדי שלא תשלוט בה עין הרע. וכן מובא בתלמוד התואר 'כושאי' (כושים) ככינוי בלשון סגי נהור לאנשים יפים.
שימוש בלשון סגי נהור בסלנג
לעיתים נכתבת המילה במירכאות, כדי להדגיש שאין מדובר במשמעותה הרגילה, אלא במשמעות סגי נהור: כאשר שימוש כזה נעשה בדיבור, יש המוסיפים לו את המילים "במירכאות כפולות" ואף "במירכאות כפולות ומכופלות", כדי שלא להותיר ספק באשר למשמעותו: יש המהדרים ועושים תוך כדי דיבור תנועת מירכאות באצבעותיהם.
פונקציית פוליגמא
נוסחה על ידי אינטגרל
אפשר להגדיר את פונקציית פוליגמא על ידי אינטגרל:
נוסחת נסיגה
או על ידי
טור טיילור
אשר מתכנס כאשר לכל z בעל ערך מוחלט של 1. במקרה זה זטא מוגדרת להיות פונקציית זטא של רימן.
גרנדה במשחקים האולימפיים
לפי ענף
בענפי הקיץ:
לין קולינס
ביוגרפיה
קולינס נולדה במחוז האריס, טקסס שבארצות הברית למשפחה נוצרית-בפטיסטית. למדה דרמה ב"בית הספר ג'וליארד" ורכשה ניסיון משחק ראשוני בזכות תפקידים שגילמה במספר מחזות שייקספיריים. מה שעזר לקולינס בתפקיד הפריצה שלה, פורציה בעיבוד הקולנועי למחזה "הסוחר מוונציה".
חיים אישיים
שנה לאחר מכן, בנובמבר 2014 נישאה לשחקן מת׳יו בויל; והשניים התגרשו לאחר שנתיים ב-2016. לזוג ילד משותף.
תחנת אלנבי
היסטוריה
בנובמבר 2020 נפתח מחדש רחוב יהודה הלוי מעל גג התחנה, ובפברואר 2021 הסתיימו עבודות הפיתוח ברחוב. נכון ליוני 2021 מתבצעות בתחנה עבודות הגמרים, עבודות התקנת המערכות והמסילות. ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.
בניין המשביר לצרכן (ירושלים)
היסטוריה
בשנות השמונים המאוחרות פרצה שרפה בבניין המשביר לצרכן, וכוחות הכבאים התקשו לפרוץ אל הקומות הגבוהות של הבניין בשל החלונות הצרים והמעטים שבו. כלקח מהשרפה הותקנו דלתות חירום בחזית האחורית של המבנה.
ולידה סולטאן
מעמדן של הולידה סולטאן
החזקות והידועות מבין כל הולידה סולטאן בהיסטוריה של האימפריה העות'מאנית היו נורבאנו סולטאן, ספייה סולטאן, קסם סולטאן וטורהאן האדיג'ה סולטאן.
ריאל מדריד
מועדון הכדורגל ריאל מדריד (בספרדית: Real Madrid Club de Fútbol) הוא מועדון כדורגל ספרדי מהעיר מדריד, אשר נחשב לאחד ממועדוני הכדורגל הגדולים בעולם, הן מבחינת זכייה בתארים והן מבחינה תדמיתית וכלכלית. המועדון הוקם ב-6 במרץ 1902.
התבססות עד למלחמת האזרחים
ביוני 1920, לאחר אימוץ הקבוצה בידי מלך ספרד, אלפונסו ה-13, צורף לשם המועדון התואר "ריאל" ("מלכותי") ומאז נקרא "Real Madrid FC". ב-1923 הקבוצה עברה לאצטדיון חדש ה-"Campo del Velodromo" אך כיוון שהוא היה מרוחק ממרכז העיר עברה הקבוצה כעבור שנה לאצטדיון אחר הצ'מרטין שהיה גדול ומרווח והכיל 20,000 מקומות ישיבה. ב-1927 אחרי הפרישה של הקפטן סנטיאגו ברנבאו הוא התמנה לחבר הנהלה. ב-1929, היה המועדון ממקימי הליגה הספרדית, והפסיד את האליפות הראשונה רק במחזור האחרון לאתלטיק בילבאו. ב-1930 בעידודו של ברנבאו הצטרף השוער ריקרדו זאמורה שהיה כוכב ברחבי ספרד לריאל, אליו הצטרפו צמד הבלמים של אלאבס סיריאקו ו-קינקוסס. ב-1931 הפכה ספרד לרפובליקה והתואר "ריאל" הפך לחסר משמעות באותו הזמן. שלוש שנים לאחר הקמת הליגה בעונת 1931/32 זכה המועדון באליפות הראשונה שהייתה ללא אף הפסד, בעונת 1932/33 הצטרף למדריד כוכבה הגדול של ברצלונה ז'וזפ סמיטייר, מדריד הצליחה להגן על תואר האליפות באותה עונה. בשנת 1932, הוקם מועדון הכדורסל ריאל מדריד, כמחלקה במועדון הכדורגל. בעונת 1933/34 זכתה מדריד בגביע הספרדי (שנקרא אז 'גביע הרפובליקה'). בעונת 1934/35 מדריד לא השיגה אף תואר אך זכור המשחק בו ניצחה 2–8 את מי שתהפוך ליריבתה הגדולה - ברצלונה. בעונת 1935/36 ניצחה מדריד בגמר הגביע מול ברצלונה 1–2 במשחק שזכור בגלל השוער זאמורה שסיפק הצלות גדולות במהלך המשחק. חודש לאחר מכן פרצה מלחמת האזרחים בספרד ומשחקי הכדורגל נפסקו עד לסיום המלחמה ב-1939.
ה'קינטה דל בויטרה' ושנות התשעים
בתחילת שנות ה-80 של המאה ה-20, איבדה ריאל את שלטונהּ בליגה, והתקשתה לזכות בתואר גם באירופה. בעונת 1980/81 הפסידה 0–1 לליברפול בגמר גביע אירופה, בעונת 1981/82 הצליחה ריאל לזכות בגביע המלך, בעונת 1982/83 הפסידה ריאל בגמר גביע המחזיקות לאברדין של פרוגוסון 2-1 בהארכה. ב-5 בפברואר 1984 עלה לשחק לראשונה ה'עיט' אמיליו בוטרגניו מה שבישר על תקופה חדשה בתולדות המועדון, במחצית השנייה של שנות ה-80, עלו לקבוצה הבוגרת חבורת ה'קינטה דל בויטרה' (בספרדית: החמישייה של העיט) שהורכבה משחקני נוער שעלו יחדיו לבוגרים: מיצ'ל, מנולו סאנצ'יס, רפאל מרטין ואסקז, מיגל פרדסה בניצוחו של הכוכב ה'עיט' בוטרגניו, החמישייה הרכיבה קבוצה בלתי מנוצחת שהייתה לאחת הקבוצות המצליחות באירופה וזכתה חמש פעמים ברצף בליגה בין השנים 1985–1990 כשבעונת 1989/90 קבעה שיא של 107 שערי ליגה, כמו כן בעונות 1984/85 ו-1985/1986 זכתה ריאל בהליגה האירופית, הקבוצה זכתה גם שלוש פעמים בסופר קאפ הספרדי ובגביע ספרדי אחד.
תלבושת
צבע החולצה והמכנסיים של ריאל מדריד מאז הקמתה היה לבן, אם כי בשנותיה הראשונות הופיע פס כחול על חולצתהּ, ושלא כיום, צבע גרבי המועדון היה כחול כהה. התלבושת המפוספסת הוחלפה בשנת 1902 בתלבושת לבנה לחלוטין. באותה שנה, גם הגרביים הכחולים הוחלפו בשחורים. בשנות ה-40 המוקדמות, שינה מנהל הקבוצה פעם נוספת את צבע המדים, על ידי הוספת כפתורים בשמאל החולצה וסמל המועדון. ב-23 בנובמבר 1947, במשחק מול אתלטיקו מדריד באצטדיון "מטרופוליטנו", הפכה ריאל לקבוצה הספרדית הראשונה הנושאת מספרים על גב חולצותיה. צבע תלבושת החוץ המסורתית של המועדון היה שחור-ארגמן.
דוקטרינת יעקב
הספר מציג תמונה מוקדמת של הכיבוש המוסלמי של ארץ ישראל, העומדת לעיתים בסתירה להיסטוריוגרפיה המוסלמית.
ריאל מדריד
שחקנים מפורסמים בתולדות המועדון
החל משנות ה-50 של המאה ה-20 עם די סטפנו פושקאש וקופה ועד למאה החדשה עם רונאלדו נזאריו, זידאן ובהמשך כריסטיאנו רונאלדו עברו והתפרסמו בריאל מדריד עשרות שחקנים. מדיניות ה"גלאקטיקוס" של ריאל וההצלחה שלה בחזיתות רבות מיתגה אותה כמועדון-על, ושחקנים גדולים ברחבי העולם רצו להצטרף למועדון מה שהוביל לכך שאגדות כדורגל רבות שיחקו בשורותיו.
פורצי דרך
פורצי דרך הוא כינוי למהלך שמטרתו שינוי פאראדיגמה בבתי ספר. המהלך מבוסס על שינוי סדירויות יסוד.
רקע למהלך
רפורמות ושינויים במערכות חינוך בעולם הן שגרה והצורך הטבעי בהן נובע הן מהקדמה והן מהשינויים התרבותיים שעוברות חברות בעולם.